**10.§**

## Par nekustamā īpašuma Vidzemes iela 6, Ogre, Ogres nov., nojaukšanu

## (P. Āboliņš)

Izvērtējot situāciju saistībā ar Ogres novada pašvaldībai piederošo nekustamo īpašumu Vidzemes iela 6, Ogre, Ogres nov. (kadastra numurs 7401 506 0135), turpmāk – Nekustamais īpašums, noklausoties Ogres novada pašvaldības centrālās administrācijas “Ogres novada pašvaldība” Attīstības departamenta Nekustamo īpašumu pārvaldes nodaļas nekustamo īpašumu speciālista P.Āboliņa ziņojumu, Ogres novada pašvaldības dome konstatēja:

1. saskaņā ar 19.05.2015. Ministru kabineta rīkojumu Nr.265 “Par neprivatizētās valsts dzīvojamās mājas Vidzemes ielā, 6 Ogrē, Ogres novadā, nodošanu Ogres novada pašvaldības īpašumā” un 26.06.2015. aktu par nekustamā īpašuma Vidzemes ielā 6, Ogrē, Ogres novadā, (kadastra Nr.7401 506 0135) nodošanu un pārņemšanu Ogres novada pašvaldības īpašumā, Nekustamais īpašums nodots Ogres novada pašvaldības īpašumā;
2. nekustamais īpašums sastāv no dzīvojamās mājas (kadastra apzīmējums 7401 006 0531 001) un palīgceltnes (kadastra apzīmējums 7401 006 0531 002);
3. saskaņā Valsts akciju sabiedrība “Latvijas valsts ceļi” 08.07.2015. iesniegumu Nr.4.3.4.-176 nekustamais īpašums apdraud gājēju satiksmes drošību;
4. saskaņā ar Civillikuma 1084. panta pirmo daļu katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne arī tās lietotājiem;
5. likuma „Par pašvaldībām” 14. panta otrās daļas 3. punktā noteikts, ka, lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu;
6. lai nodrošinātu gājēju satiksmes drošību nekustamo īpašumu nepieciešams nojaukt;
7. nekustamais īpašums izīrēts S. S., īpašumā deklarētas 4 personas;
8. Ogres novada pašvaldībā saņemts S. S., V. V., E. V. un L. R. iesniegums, kurā norādīts, ka minētās personas piekrīt īrēt pašvaldības dzīvojamo platību Brīvības ielā 113, Ogrē, Ogres nov.

Pamatojoties uz likuma „Par pašvaldībām” 14. panta otrās daļas 3. punktu, 21. panta pirmo daļu un Civillikuma 1084. panta pirmo daļu,

**balsojot: PAR -** 15 balsis (R.Javoišs, E.Dzelzītis, E.Bartkevičs, S.Kirhnere, E.Helmanis, J.Laizāns, M.Legzdiņš, Dz.Mozule, V.Pūķe, M.Siliņš, A.Mangulis I.Tamane, I.Vecziediņa, V.Gaile, L.Strelkova) **PRET** – nav, **ATTURAS** – nav,

Ogres novada pašvaldības dome **NOLEMJ :**

1. **Nojaukt** Ogres novada pašvaldībai piederošo nekustamo īpašumu Vidzemes iela 6, Ogre, Ogres nov. (kadastra numurs 7401 506 0135), kas sastāv no dzīvojamās mājas (kadastra apzīmējums 7401 006 0531 001) un palīgceltnes (kadastra apzīmējums 7401 006 0531 002);
2. **Izīrēt** pašvaldības dzīvojamo platību Brīvības ielā 113, Ogrē, Ogres nov. S. S. ģimenei (ģimenē 4 cilvēki);
3. **Uzdot** Ogres novada pašvaldības centrālās administrācijas “Ogres novada pašvaldība” Attīstības departamentam sagatavot nepieciešamo dokumentāciju un nodrošināt nekustamā īpašuma nojaukšanu;
4. **Noteikt,** ka nekustamā īpašuma nojaukšanas darbi tiek finansēti no Ogres novada pašvaldības budžeta „Izdevumi neparedzētiem gadījumiem”;
5. Pēc nekustamā īpašuma nojaukšanasOgres novada pašvaldības centrālās administrācijas “Ogres novada pašvaldība” Finanšu departamentam izslēgt nekustamo īpašumu no pamatlīdzekļu bilances un Ogres novada pašvaldības centrālās administrācijas “Ogres novada pašvaldība” Attīstības departamenta Nekustamo īpašumu pārvaldes nodaļai veikt grozījumus zemesgrāmatā;
6. **Kontroli**  par lēmuma izpildi uzdot pašvaldības izpilddirektora pirmajam vietniekam Pēterim Špakovskim.